钦定古今图书集成/理学汇编/文学典/第202卷 > 《论诗》刘从益
## 钦定古今图书集成/理学汇编/文学典/第202卷 > 《论诗》刘从益

“杨、刘”变体号《西昆》，窃笑登坛子美村。大抵俗儒无正
眼，惟应后世有公言。光生杜曲今千丈，派出西江本
一源。此道陵迟嗟久矣，不才安敢擅专门。

乐府虚传山抹云，诗名浪得柳连村。九泉太白有生
气，千古少陵无间言。登泰山巅小天下，到昆仑口识
河源。知君少进可入室，顾我全衰不及门。